CELEX: 32019R0923
Language: bg
Date: 2019-06-03 00:00:00
Title: Регламент за изпълнение (ЕС) 2019/923 на Комисията от 3 юни 2019 година относно класирането на някои стоки в Комбинираната номенклатура

6.6.2019   
               
               
                  BG
               
               
                  Официален вестник на Европейския съюз
               
               
                  L 148/7
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/923 НА КОМИСИЯТА
         от 3 юни 2019 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 юни 2019 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Продукт, състоящ се от алкохолна течност с алкохолно съдържание по обем от 4 % до 6 %.
                                    Продуктът се произвежда чрез смесване на ферментирал ябълков сок с дестилиран етилов алкохол, газирана вода, захар, лимонена киселина, ароматизанти, консервант (E 202), кофеин и оцветители (E 102, E 124).
                                    Добавянето на дестилиран етилов алкохол към ферментиралия ябълков сок увеличава неговото алкохолно съдържание: 62,05 l ферментирал ябълков сок с алкохолно съдържание 18 % vol (11,17 l алкохол) се смесват с 37,95 l дестилиран етилов алкохол с алкохолно съдържание 28,28 % vol (10,73 l алкохол). Делът на ферментиралия алкохол в продукта е 51 %, а на дестилирания алкохол — 49 % от общото алкохолно съдържание.
                                    Получената смес се разрежда до подходящо за консумация алкохолно съдържание от 4 % до 6 % vol чрез добавяне на газирана вода. Добавят се също така захар, лимонена киселина, консервант (E 202), кофеин, оцветители (E 102, E 124) и ароматизанти (например манго, ром, маракуя или портвайн).
                                    Продуктът е представен с цел да бъде използван за приготвянето на коктейли. Неговият мирис и вкус са алкохолни, кисели и сладки.
                                    Продуктът е предназначен за консумация от човека и се предлага за продажба на дребно в съдове с вместимост, непревишаваща 2 l.
                                 
                              
                     
                        2208 90 69 
                     
                     
                        Класирането се определя от разпоредбите на Общи правила 1 и 6 за тълкуване на Комбинираната номенклатура и от текстовете на кодове по КН 2208 , 2208 90  и 2208 90 69 .
                        Продуктът е алкохолна напитка, която не е запазила характера си на продукт от позиция 2206  (вж. също Обяснителните бележки към Хармонизираната система за позиция 2206 , трети параграф), тъй като добавените вещества са довели до загуба на свойствата и характеристиките на ферментирал ябълков сок.
                        Фактът, че дестилираният алкохол не надхвърля — нито по обем, нито като процент — 49 % от алкохола, който се съдържа в продукта, и че останалите 51 % са резултат от ферментация, не е критерий за класиране, тъй като не съществува правило, според което характерът на продуктите от позиция 2206  се определя от по-голямото процентно съдържание.
                        Следователно класирането в позиция 2206  се изключва поради наличието на обективни характеристики на продукта, които наподобяват характеристиките на спиртна напитка, а не на напитка, получена чрез ферментацията на определен плод или растение.
                        Поради това продуктът трябва да бъде класиран в код по КН 2208 90 69  като „други спиртни напитки в съдове с вместимост, непревишаваща 2 l“.
                     
                  
                        
                                    2.
                                 
                                 
                                    Продукт, състоящ се от алкохолна течност с алкохолно съдържание по обем от 15 %.
                                    Продуктът се произвежда чрез ферментация на екстракт от захарно цвекло, състоящ се от 93,4 % масова част захароза (96,7 % захароза в сухото вещество), белтък, микроелементи, влакнини и вода.
                                    Ферментацията се постига посредством добавянето на вода и дрожди и продължава до достигането на алкохолно съдържание от 15 %. След това дрождите се отстраняват чрез утаяване и микрофилтруване. Продуктът не притежава специфичен мирис и вкус, с изключение на алкохол.
                                    Предназначението на продукта е да бъде използван като основа при приготвянето на алкохолни напитки.
                                    Той е представен в наливно състояние.
                                 
                              
                     
                        2208 90 99 
                     
                     
                        Класирането се определя от разпоредбите на Общи правила 1 и 6 за тълкуване на Комбинираната номенклатура и от текстовете на кодове по КН 2208 , 2208 90  и 2208 90 99 .
                        Екстрактът от захарно цвекло представлява неутрална сурова захар, поради което продуктът не може да притежава вкуса, мириса и/или вида на напитка, произведена от определен плод или естествен продукт. Следователно той не притежава характеристики на продукт, попадащ в позиция 2206 , а тези на етилов алкохол от позиция 2208 .
                        Продуктът, получен чрез преработка на ферментирал екстракт от захарно цвекло и предназначен да бъде използван като основа при приготвянето на алкохолни напитки, и който е с неутрален цвят, мирис и вкус вследствие на пречистване (вкл. микрофилтруване), съответно попада в позиция 2208 .
                        Поради това продуктът трябва да бъде класиран в код по КН 2208 90 99  като „друг неденатуриран етилов алкохол в съдове с вместимост, превишаваща 2 l“.